અત્યંત ફાસ્ટ કૅમેરાવર્ક, સરસ રીતે કોરિયોગ્રાફ થયેલી ઍક્શન સીક્વન્સિસ અને કૅમેરા સતત હવામાં તરતો હોય એવી સિનેમૅટોગ્રાફીનું શ્રેય જોકે ઓરિજિનલ ફિલ્મને આપવું પડે. જોકે ઇન્ટરવલ પહેલાં ફિલ્મમાં સ્ક્રીનને એટલોબધો લીલો-પીળો કરી દીધો છે કે સંજય ગુપ્તાની ફિલ્મ જોતા હોઈએ એવી બીક લાગવા માંડે છે. તેમ છતાં એક જ સ્ક્રીનને બે ભાગમાં વહેંચીને અલગ-અલગ ઍન્ગલથી બતાવાતાં દૃશ્યો અને અધવચ્ચે સીન કટ કરીને પાછળથી એનું સીક્રેટ છતું કરવાની સ્ટાઇલિશ પેશકશ થોડી મજા કરાવે છે.